钦定古今图书集成/明伦汇编/官常典/第329卷 > 隋
## 钦定古今图书集成/明伦汇编/官常典/第329卷 > 隋

隋始设工部尚书，统工部、屯田、虞部、水部侍郎，设都
水台，掌舟津。又设将作寺，以将作大匠统左右校之
属。

按《隋书百官志》：“高祖既受命，改周之六官，其所制名，
多依前代之法。置尚书省、都水台、将作寺、尚书省。工
部尚书统工部、屯田侍郎各二人，虞部、水部侍郎各
一人。”

都水台使者及丞各二人，参军三十人，河堤谒者六
十人，录事二人，领掌船局“都水尉二人。又领诸津：上
津每尉一人，丞二人，中津每尉、丞各一人，下津每典
作一人，津长四人。”

将作寺。大匠一人，丞、主簿、录事各二人。统左右校署，
令各二人，丞左校四人，右校三人。各有监作左校十
二人，右校八人等员。工部尚书为正三品；将作大
匠为从三品；都水使者为从五品；尚书诸曹侍郎为
正六品；将作丞为从七品。都水丞为正八品。左校、右
校署令，上津尉、掌船局都尉，为从八品；都水参军事，
中津尉，为“正九品。”左校、右校署丞，上津丞，中津丞，左
右校监，作为“从九品。”

### 文帝开皇三年工部诸曹侍郎加为从五品废都水台入司农

按《隋书高祖本纪》不载。按《百官志》云云。

开皇六年，置工部员外郎。

按《隋书高祖本纪》，不载。按《百官志》：“六年，尚书省二
十四司，各置员外郎一人，以司其曹之籍帐。侍郎阙
则釐其曹事。”

开皇十三年，复置“都水台。”

按《隋书高祖本纪》不载。按《百官志》云云。

开皇十四年，置“工部主事令史”员。

按《隋书高祖本纪》，不载。按《百官志》，“十四年诸省各
置主事令史员。”

开皇二十年，改将作寺为监，以大匠为太监。初加置
副监。

按《隋书高祖本纪》不载。按《百官志》云云。

### 仁寿元年改都水台为监更名使者为监

按《隋书高祖本纪》不载。按《百官志》云云。

### 炀帝大业三年以更置曹郎改工部郎为起部郎将作寺改为监而以太监少监为匠都水监为使者

按：《隋书炀帝本纪》，不载。按《百官志》，炀帝即位，多所
改革。三年定令尚书省六曹，各侍郎一人，以贰尚书
之职，正四品。诸曹侍郎并改为郎。又改吏部为选部
郎，户部为人部郎，礼部为仪曹郎，兵部为兵曹郎，刑
部为宪部郎，工部为起部郎，以异六侍郎之名。废诸
司员外郎，而每增置一曹郎，各为二员。都司郎各一
人，品同曹郎，掌都事之职。以都事为正八品，分隶《六
尚书》。诸司主事，并去令史之名。其令史随曹闲剧而
置。每十令史置一主事，不满十者亦置一人。寻又每
减一郎置丞务郎一人，同员外之职。改将作寺为将
作监，太监、少监为大匠，少匠丞加为从六品，统左右
校及甄官署。都水监改为使者，增为正五品。丞为从
七品。统舟楫、河渠二署。舟楫署每津置尉一人。
大业五年，改将作、都水官俱为监。后又改都水监为
令。

按，《隋书炀帝本纪》，不载。按《百官志》：“五年又改将作
监大匠为太监，正四品；少匠为少监，正五品。又改都
水使者为监，四品。加置少监为五品。后又改监、少监为令，从三品；少令，从四品。”

大业十三年，又改将作监少监为令、少令、丞，加品至
从五品。

按《隋书炀帝本纪》不载按《百官志》云云。